ब्राह्मण महासभा द्वारा भगवान परशुराम की जयंती उत्साह के साथ मनाई गई। मुख्य कार्यक्रम दशहरा मैदान पर आयोजित किया गया। इसके बाद ब्राहम्ण समाज द्वारा मुख्य मुख्य मार्गो से शोभायात्रा निकाली गई। पुनः कार्यक्रम स्थल पर पहुंचने के बाद सामूहिक रूप से पूजा अर्चना की गई। लोक निर्माण मंत्री रामपाल सिंह राजपूत, नपाध्यक्ष प्रतिनिधि मलखान सिंह जाट भी कार्यक्रम में विशेष रूप से शामिल हुए। शोभायात्रा में एक विमान में परशुराम की प्रतिमा को कंधों पर रखकर नगर भ्रमण कराया गया। लोगों ने जगह जगह आरती उतारकर पूजा अर्चना की। पुष्प वर्षा की गई पूरे नगर को झंडे बैनर स्वागत द्वारों से सजाया गया। शोभायात्रा में धर्म ध्वज लेकर युवा आगे आगे चल रहे थे। पं. नंदकिशोर देवलिया, पं.राजकुमार पाराशर परशुराम जी का शस्त्र फरसा व भगवा रंग के वस्त्र धारण कर शामिल हुए जो आकर्षक का केन्द्र रहे। शोभा यात्रा का भाजपा नेता राकेश राय, भाजपा कार्यालय पर लोनिवि मंत्री रामपाल सिंह राजपूत, लोधी समाज,पूर्व विधायक देवेन्द्र पटेल, यादव महासभा ,नपाध्यक्ष के पुत्र बृजराज सिंह जाट, राकेश भार्गव, ब्लाक कांग्रेस कमेटी,कांग्रेस नेता राजेन्द्र सिंह तोमर, नगर मंडल अध्यक्ष सुरेश ताम्रकार, गुप्ता टेंट हाउस मनोज गुप्ता, हिन्दू उत्सव समिति, हिन्दू युवा सेवादल, शिव सेना आदि ने स्वागत किया। दशहरा मैदान स्थित बाबा रामदास आश्रम पर सामूहिक रूप से आरती की गई।